b'\n_START_ARTICLE_\nMalikhaing hindi kathang-isip\n_START_PARAGRAPH_\nAng malikhaing hindi likhang-isip o malikhaing hindi kathang-isip (Ingles: creative nonfiction, literary nonfiction, o narrative nonfiction) ay isang henero ng pagsusulat na gumagamit ng mga estilo at mga teknik na pampanitikan upang makalikha ng mga salaysay na makatotohanan at tumpak. Kaiba ito sa iba pang mga akdang hindi kathang-isip, na katulad ng teknikal na pagsusulat o pamamahayag, na nag-ugat din sa tumpak na katotohanan, subalit hindi pangunahing isinulat para sa kasanayang ito. Bilang isang henero o genre, ang malikhaing likhang-isip ay bata pa, at nagsisimula pa lamang na siyasatin na mayroong katulad na pagsusuring ibinibigay sa akdang likhang-isip o pampanulaan. Paminsan-minsan itong tinutukoy bilang dokupiksiyon.'